สหรัฐกำลังพยายามร่วมมือกับประเทศต่างๆ รับมือกับภัยคุกคามรูปแบบใหม่ในศตวรรษที่ 21
พลเอกเจมส์ โจนส์ ที่ปรึกษาฝ่ายความมั่นคงแห่งชาติของสหรัฐกล่าวว่า สหรัฐกำลังพยายามทำงานร่วมกับประเทศต่างๆ ทั่วโลก เพื่อรับมือกับปัญหาท้า
ขณะนี้พลเอกเจมส์ โจนส์กำลังปรับโครงสร้างของสภาความมั่นคงแห่งชาติของสหรัฐอยู่โดยนำไปรวมเข้ากับเจ้าหน้าที่ของสภาความมั่นคงของแผ่นดินมาตุภูมิเพราะว่าสหรัฐต้องการองค์กรที่กว้างขวางครอบคลุม และมีประสิทธิภาพมากขึ้นในการรับมืออย่างรวดเร็ว กับปัญหารูปแบบต่างๆ ซึ่งมีผลกระทบต่อความมั่นคงทั้งในประเทศ และระหว่างประเทศ ที่ปรึกษาความมั่นคงแห่งชาติของสหรัฐบอกว่าในแต่ละวัน สหรัฐต้องรับมือกับปัญหาร้ายแรงต่างๆ อย่างน้อย 6 เรื่องพร้อมๆ กันและปัญหาภัยคุกคามเหล่านี้ มาพร้อมๆ กันเป็นระลอก มีลักษณะไร้รูปแบบที่แน่นอนหรือคงตัว และต่างจากปัญหาของช่วงศตวรรษที่ 20 ด้วย พลเอกเจมส์ โจนส์ยกตัวอย่างของปัญหาว่า อย่างเช่นสงครามในอิรัค และอาฟกานิสถาน สถานการณ์ในปากีสถานการก่อการร้ายระดับโลก โครงการนิวเคลียร์ของเกาหลีเหนือ กับอิหร่านเป็นต้นและก็ชี้ว่า ยังมีปัญหาด้านความมั่นคงลักษณะอื่นๆซึ่งไม่จำกัดอยู่เฉพาะเรื่องการก่อการร้ายเท่านั้นตัวอย่างเช่นการแพร่ขยายของอาวุธทำลายล้างอานุภาพร้ายแรงปัญหาการเปลี่ยนแปลงของสภาพภูมิอากาศ ปัญหาด้านพลังงาน ปัญหาความมั่นคงทางเศรษฐกิจการคุกคามทางระบบคอมพิวเตอร์ และการลักลอบค้ามนุษย์ และยาเสพติดเป็นต้น รับฟังรายละเอียดเพิ่มเติมจากคุณจำเริญตัณฑ์สมบุญ